**Emanuel II** (port. *Manuel II*) lisänimiltään *patriootti* (port. *o Patriota*) tai *kaivattu kuningas* (port. *o Rei Saudade*); (19. maaliskuuta 1889 Lissabon – 2. heinäkuuta 1932 Twickenham), oli vuosina 1908–1910 Portugalin viimeinen kuningas. 

Manuel ja hänen vanhempi veljensä Luis Felipe vuonna 1907.

Suku
----

Manuel Maria Filipe Carlos Amélio Luís Miguel Rafael Gabriel Gonzaga Francisco de Assis Eugénio tuli valtaan isänsä Kaarle I:n (*Carlos*) ja veljensä Luís Felipen (1887–1908) salamurhan jälkeen helmikuussa 1908, jossa hän myös itse haavoittui. Hänen äitinsä oli ranskalaissyntyinen Marie Amélie d'Orléans, joka oli Ranskan entisen kuninkaan Ludvig Filipin pojanpojan tytär.

Kuningas
--------

Kuningas yritti pelastaa asemansa erottamalla diktaattori João Francon ja hänen hallituksensa vuonna 1908. Maahan luvattiin vapaat vaalit, jotka sosialistit ja tasavaltalaiset voittivat ylivoimaisella enemmistöllä. Vallankumous puhkesi 4. lokakuuta 1910 ja Emanuel II pakeni perheineen Gibraltarille, kun hänen palatsiaan alettiin pommittaa, ja sieltä edelleen Britanniaan.

Manuelin ja prinsessa Augusta Viktorian häät Sigmaringenin linnassa vuonna 1913
Manuel II, Portugalin maanpaossa oleva kuningas ja puoliso prinsessa Augusta Victoria von Hohenzollern-Sigmaringen 1913

Maanpaossa, avioliitto
----------------------

Emanuel eli maanpaossa Britanniassa ja avioitui syyskuussa 1913 pikkuserkkunsa Augusta Viktorian, Hohenzollern-Sigmaringenin prinsessan (1890–1966) kanssa. Tämän vanhemmat olivat Hohenzollernin ruhtinas Vilhelm (1864–1927) ja Molempain Sisiliain prinsessa Maria Teresa Maddalena de Boubon (1867–1909). Augusta Viktorian isänpuoleinen isoäiti oli Portugalin prinsessa Antónia, joka oli Maria II:n ja Ferdinand II:n tytär. Avioliitto oli lapseton.

Perintö
-------

Emanuel kirjoitti oppaan keskiaikaiseen ja renenssanssiajan Portugalin kirjallisuuteen, *Livros Antigos Portuguezes 1489–1600, da Bibliotheca de Sua Magestade Fidelíssima Descriptos por S. M. El-Rey D. Manuel em Três volumes.* Kolmiosaisen teoksen viimeinen osa julkaistiin vasta hänen kuolemansa jälkeen. 

Hän kuoli 43-vuotiaana äkilliseen kurkunpään turvotukseen 2. heinäkuuta 1932 Fulwell Parkissa, Twickenhamissa, Middlesexin kreivikunnassa Englannissa. Rojalistiliikkeet eivät enää hänen jälkeensä saaneet nostetuksi Bragançan sukua Portugalin valtaistuimelle. 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.

Lähteet
-------

1. ↑  Laati, Iisakki: *Mitä Missä Milloin 1951*, s. 73. Helsinki: Kustannusosakeyhtiö Otava, 1950.

Aiheesta muualla
----------------

* Kuvia tai muita tiedostoja aiheesta **Emanuel II** Wikimedia Commonsissa

|  |  |  |  |
| --- | --- | --- | --- |
|   | Edeltäjä:**Kaarle I** | **Portugalin kuningas**1908–1910 | Seuraaja:**–** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Italia
* Israel
* Yhdysvallat
* Tšekki
* Alankomaat
* Portugali
* Vatikaani

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |